Diari Oficial de la Generalitat Valenciana


Sumari del DOGV 6638, del 26-10-2011 (2011/10463)

RESOLUCIÓ d'11 d'octubre de 2011, de la Direcció General de Justícia, per la qual es fa pública la relació de places corresponents a l'àmbit de la Comunitat Valenciana, que s'ofereixen als aspirants aprovats en les proves selectives per a l'ingrés en el cos de gestió processal i administrativa de l'administració de justícia, torn de promoció interna, convocades per l'Orde JUS/1654/2010, de 31 de maig.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6638

Data del DOGV
:   26-10-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/10147


Data del document
:   11-10-2011

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ d'11 d'octubre de 2011, de la Direcció General de Justícia, per la qual es fa pública la relació de places corresponents a l'àmbit de la Comunitat Valenciana, que s'ofereixen als aspirants aprovats en les proves selectives per a l'ingrés en el cos de gestió processal i administrativa de l'administració de justícia, torn de promoció interna, convocades per l'Orde JUS/1654/2010, de 31 de maig. [2011/10394]
De conformitat amb el que estableix la base setzena de l'Orde JUS/1294/2010, de 5 de maig, per la qual s'estableixen les bases comunes que regiran els processos selectius per a l'ingrés o l'accés en els cossos i escales de funcionaris al servei de l'administració de justícia (Butlletí Oficial de l'Estat de 19 de maig de 2010), es resol:
Primer
Fer pública la relació de places desertes a l'àmbit territorial de la Comunitat Valenciana (annex I), que s'ofereixen als aspirants que han superat el procés selectiu per a l'ingrés, pel sistema general de promoció interna, en el cos de gestió processal i administrativa, convocat per l'Orde JUS/1654/2010, de 31 de maig.
Segon
Les sol·licituds de destinació dels aspirants d'aquest àmbit es dirigiran a la Direcció General de Justícia, Recursos Humans, plaça de Sant Nicolau, número 2, 46705 València, en el termini de 10 dies naturals, comptadors a partir de l'endemà de la publicació d'aquesta resolució en el Butlletí Oficial de l'Estat.
Les sol·licituds podran remetre's també en la forma prevista en l'article 38 de la Llei de Règim Jurídic de les Administracions Públiques i del Procediment Administratiu Comú.
Les que es presenten a les oficines de Correus s'enviaran en qualsevol de les dues modalitats següents:
a) Per correu ordinari, i en aquest cas hauran de tindre entrada a la Direcció General de Justícia abans de la data de finalització del termini de presentació d'instàncies.
b) Per correu certificat, i en aquest supòsit es presentaran a les oficines de Correus en sobre obert, per tal de ser datades i segellades pel personal de Correus abans de ser remeses.
Tercer
Les sol·licituds es formalitzaran segons el model que apareix com a annex II d'aquesta resolució, d'acord amb les instruccions següents:
En el model d'instància podran assenyalar-se fins a un màxim de 50 llocs de treball, i indicar l'òrgan, la localitat i la província.
En cas de no correspondre-li cap de les destinacions especificades d'aquesta manera, se seguirà l'orde de preferència per províncies que les persones interessades indiquen en el model de sol·licitud.
Dins de cada província, les destinacions seran adjudicades per l'orde següent:
1. Tribunal Suprem i òrgans centrals.
2. Tribunals superiors de justícia.
3. Audiències provincials.
4. Fiscalies.
5. Instituts de medicina legal.
6. Deganats i serveis comuns.
7. Jutjats d'instrucció.
8. Jutjats penals.
9. Jutjats de vigilància penitenciària.
10. Jutjats de violència sobre la dona.
11. Jutjats de primera instància.
12. Jutjats mercantils.
13. Jutjats contenciosos administratius.
14. Jutjats socials.
15. Jutjats de primera instància i instrucció.
16. Jutjats de menors.
17. Jutjats de pau.
Quart
Una vegada finalitzat el curs selectiu i el període de pràctiques, i sumades aquests puntuacions a la de la fase de concurs oposició, es procedirà a l'adjudicació segons l'orde obtingut en tot el procés selectiu.
Cinqué
Cap persona aspirant podrà anul·lar ni modificar la seua sol·licitud, una vegada acabat el termini de presentació d'aquestes.
Sisé
Si no es formula cap sol·licitud de places o no li correspon cap de les sol·licitades, es procedirà a destinar-lo, amb caràcter forçós, a qualsevol de les places no adjudicades.
Seté
L'adjudicació de les destinacions es farà amb caràcter forçós, d'acord amb l'orde de puntuació obtinguda en les proves selectives de l'àmbit de la Comunitat Valenciana.
Vuité
Les destinacions adjudicades tindran caràcter definitiu, equivalent a tots els efectes a les obtingudes per concurs, sense que puguen participar en aquest fins que no hagen transcorregut dos anys des de la data de la resolució en què se'ls adjudique la destinació definitiva. Per al còmput dels dos anys, caldrà ajustar-se al que estableix el paràgraf segon de l'article 529.3, de la Llei Orgànica 6/1985, de l'1 de juliol, del Poder Judicial.
Contra la present resolució podrà interposar-se un recurs potestatiu de reposició, en el termini d'un mes, davant de la Direcció General de Justícia, o un contenciós administratiu davant dels jutjats contenciosos administratius de la ciutat de València, en el termini de dos mesos, comptadors a partir de l'endemà de la seua publicació en el Butlletí Oficial de l'Estat.
València, 11 d'octubre de 2011.- El director general de Justícia: Julián Ángel González Sánchez.